Næmingurin lærir ástøðið í matvørubólkunum. Næmingurin við verkligum royndum dugir at matgera á ymiskan hátt. Næmingunum fær ástøðiligan og verkligan kunnleika um likamsrøkt. Á breytini arbeiða vit bæði ástøðiligt og verkligt. Í ástøðiliga partinum verður dentur lagdur á heilsulæru, likamsvælveru, føðslulæru og reinføri. Í verkliga partinum verða grundleggjandi arbeiðshættir lærdir, umframt at næmingurin verður stimbraður at nýta hugflogið. Vit gera bæði føroyskan og útlendskan mat, íðka, lesa um kost og heilsu, fara á stovnar og matstovur, gera verkætlanir og evnisarbeiði. Næmingarnir fáa møguleika at seta dám á bæði undirvísing og framløgur. Starvsleið Eftir lokið skúlaár á breytini eru lunnar lagdir undir holla vitan og góðar vanar í matgerð og viðvíkjandi heilsu. So um tú ætlar tær at gerast hotellkokkur, matvøruverkfrøðingur, kostráðgevi ella annað tílíkt, so fært tú ein brellbita á hesi breyt.